Kannanotto

Turun metallityöväen ao 49

30.11.2015

**Valepukki, valepukki, hallitukses istuu housut rikki !**

Suomen hallituksen ala-arvoinen valehteleva toimintakulttuuri väkisinkin herätti mieliin tämän vanhan lasten lorun. Lasten suusta kuulee totuuden. Tämä ”Valehtelijoiden klubi” on tehnyt toiminta-aikanaan todella suurta historiaa, mutta luultavasti ei siten kuin ministerit olisivat itse toivoneet. Vai haluaako joku tulla muistetuksi päin naamaa valehtelusta Suomen kansalle?

Valtionvarainministeri Alexander Stubb on ensimmäinen, joka on nyt paljastunut näin räikeästä valheesta. Kuka voi enää luottaa mihinkään mitä sieltä suunnasta tulee? Miten pystytään jatkamaan neuvotteluja tämän ”klubin” kanssa?

Työmarkkinaneuvottelut vaativat osapuoliltaan luottamusta ja yhteistyökykyä. Kumpikaan näistä ei täyty hallituksen eikä työnantajien puolelta. Vaatimukset vaihtuvat, leikkaustarpeita korotetaan, mielipiteetkin kysyttäessä vaihtuvat lähes yhtä usein kuin sukat jalassa. Miten tällaisten neuvottelukumppanien kanssa suunnitellaan vakaa tulevaisuus työväelle Suomessa?

Turun Metalli 49 vaatii, että johtavat ministerit katsovat miten on asiat menneet ja ymmärtävät tehdä oikeat johtopäätökset jättämällä eroilmoituksen!

Turussa 30.11.2015

Lisätietoja:
puheenjohtaja
Antero Palomäki
040- 701 86 57